Diari Oficial de la Generalitat Valenciana


Sumari del DOGV 4811, del 03-08-2004 (2004/7489)

Informació pública del programa d'actuació aïllada de la UE Arenal 1-C.
-----------------------------------------------------------------------

### Dades del document

Número de DOGV
:   4811

Data del DOGV
:   03-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7489


Organisme emissor
:   Ajuntament de Xàbia

Tipus de document
:   Anunci

Informació pública del programa d'actuació aïllada de la UE Arenal 1-C. [2004/Q7489]
  
La Regidoria Delegada d'Urbanisme, en data 1 de juliol de 2004, ha dictat la següent resolució:
  
«Resolució número 1.098/2004, del regidor delegat d'Urbanisme.
  
Vist l'escrit, amb el número de registre d'entrada 6.458, de data 13 de maig de 2004, presentat per Josbel Torres Devesa, mitjançant el qual sol·licita la tramitació, de conformitat amb l'article 45 de la Llei Reguladora de l'Activitat Urbanística de 1994, del programa d'actuació aïllada de la UE Arenal 1-C acompanyat de:
  
- Alternativa tècnica en la qual es justifica la innecessarietat d'adjuntar cèdula d'urbanització.
  
- Projecte d'urbanització.
  
- Estudi de seguretat i salut.
  
- Projecte de reparcel·lació.
  
- Justificant d'haver pagat les taxes de tramitació.
  
Atés que amb posterioritat, en data 14 de juny de 2004, amb el número de registre d'entrada 8.070, Josbel Torres Devesa, acompanya un certificat de domini i càrregues.
  
Emés un informe favorable a la informació pública, en data 14 de juny de 2004, per Enric Morera i Esteve, arquitecte municipal.
  
Atés l'informe jurídic de caràcter favorable, de data 16 de juny de 2004, emés pel lletrat assessor d'Urbanisme Alberto Tur Cruañes.
  
En virtut de les facultats que em conferix la Resolució de l'Alcaldia número 1.049, de data 17 de juny de 2003, sobre delegació d'atribucions, i com a regidor delegat d'Urbanisme resolc:
  
Primer
  
Sotmetre a informació pública l'alternativa tècnica del programa d'actuació aïllada de la UE Arenal 1-C, acompanyat del projecte d'urbanització, de l'estudi de seguretat i salut i del projecte de reparcel·lació, promogut per Angelino Miralles Folques i Josbel Torres Devesa, mitjançant la publicació d'un edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia i en un diari de gran difusió de la província, durant el termini de 20 dies, comptadors des de la publicació de l'últim anunci, perquè s'hi puguen formular al·legacions, o si és procedent, alternatives tècniques que pretenguen competir amb l'exposada.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis es prorrogaran, per 20 dies addicionals, si durant els 10 primers dies d'informació pública, alguna persona es compromet a presentar una alternativa tècnica distinta a la inicial i en presta caució per un import no inferior a l'1% del cost previst de les obres d'urbanització.
  
L'acte d'obertura de pliques es farà en la següent data hàbil a la conclusió del termini per a presentar-les.
  
Segon
  
Ordenar la remissió d'un avís, prèviament a la publicació dels edictes, a tots els titulars cadastrals inclosos a l'àmbit d'actuació, i també la notificació als titulars registrals i a la resta de persones interessades».
  
Cosa que es fa pública perquè se'n prenga coneixement general.